
PARLAMENTUL ROMÂNIEI

CAMERA DEPUTAŢILOR
COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
București, 28 noiembrie 2017

Nr.4c-6/311




Către,





BIROUL PERMANENT AL 





CAMEREI DEPUTAȚILOR

Vă înaintăm, alăturat, raportul asupra propunerii legislative pentru modificarea art.9 din Ordonanţa Guvernului nr.27/2002 privind reglementarea activităţii de soluţionare a petiţiilor, transmisă Comisiei pentru administraţie publică şi amenajarea teritoriului, pentru dezbatere şi avizare pe fond cu adresa nr. PL. x 316 din 3 octombrie 2017.
PREŞEDINTE,

Florin-Claudiu ROMAN



PARLAMENTUL ROMÂNIEI

CAMERA DEPUTAŢILOR
COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
București, 28 noiembrie 2017

Nr.4c-6/311

R A P O R T      

asupra propunerii legislative  pentru modificarea art.9 din Ordonanţa Guvernului nr.27/2002 privind reglementarea activităţii de soluţionare a petiţiilor

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a fost sesizată, cu dezbaterea şi avizarea pe fond, în procedură obișnuită, cu propunerea legislativă pentru modificarea art.9 din Ordonanţa Guvernului nr.27/2002 privind reglementarea activităţii de soluţionare a petiţiilor, transmisă cu adresa nr. PL.x 316 din 3 octombrie 2017, înregistrată cu nr. 4c-6/311 din 4 octombrie 2017.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările și completările ulterioare.

Senatul a respins propunerea legislativă în ședința din 25 septembrie 2017.

Consiliul Legislativ, prin avizul nr.478/21.05.2017, a avizat favorabil propunerea legislativă.

Comisia pentru drepturile omului, culte şi problemele minorităţilor naţionale, prin avizul nr.4c-5/401/12.10.2017, a avizat negativ propunerea legislativă.

Propunerea legislativă are ca obiect de reglementare modificarea articolului 9 din Ordonanţa Guvernului nr.27/2002, în sensul instituirii posibilităţii ca termenul în care autorităţile sau instituţiile publice trebuie să răspundă petiţiilor (30 de zile), să poată fi prelungit cu cel mult 30 de zile, cu notificarea prealabilă a petentului, în situaţia în care petiţiile vizează aspecte legate de domeniul energiei şi gazelor.
         Potrivit prevederilor art.61 din Regulamentul Camerei Deputaţilor, republicat, cu modificările și completările ulterioare, comisia a examinat propunerea legislativă în ședinţa din 28 noiembrie 2017.


La lucrările Comisiei pentru administrație publică și amenajarea teritoriului au fost prezenţi 22 deputaţi, din totalul de 25 de membri ai comisiei.


La dezbaterile care au avut loc a participat în calitate de invitat, în conformitate cu prevederile art.55 din Regulamentul Camerei Deputaţilor, republicat, doamna Sirma Caraman - secretar de stat în cadrul Ministerului Dezvoltării Regionale, Administrației Publice și Fondurilor Europene.


În urma dezbaterilor şi a opiniilor exprimate, membrii Comisiei au hotărât, cu majoritate de voturi, (5 voturi împotrivă) adoptarea  propunerii legislative pentru modificarea art.9 din Ordonanţa Guvernului nr.27/2002 privind reglementarea activităţii de soluţionare a petiţiilor cu amendamentul admis prezentat în anexa la prezentul raport.

 În funcţie de obiectul şi conţinutul său, propunerea legislativă face parte din categoria legilor ordinare.

 PREŞEDINTE,

                p. SECRETAR,

Florin-Claudiu ROMAN 
    Cătălin-Ioan Nechifor
Sef serviciu, Sofia Chelaru                                                                                                                          
Consilier parlamentar, Nicoleta Toma
Anexa

AMENDAMENT ADMIS

	Nr.

Crt.
	Text Ordonanța Guvernului nr.27/2002
	Text inițiativă legislativă
	Amendamente
	Motivare

	1.  
	
	Titlul Legii

Lege

pentru m odificarea art.9 din Ordonanţa Guvernului nr.27/2002 privind reglementarea activităţii de soluţionare a petiţiilor

	Titlul Legii

Nemodificat 
	

	2.
	
Art. 9 - În situaţia în care aspectele sesizate prin petiţie necesită o cercetare mai amănunţită, conducătorul autorităţii sau instituţiei publice poate prelungi termenul prevăzut la art. 8 cu cel mult 15 zile.
	
Articol unic. - Articolul 9 din Ordonanța Guvernului nr.27/2002 privind reglementarea activității de soluționare a petițiilor, publicată în Monitorul Oficial al României, Partea I, nr. 84 din 1 februarie 2002, aprobată cu modificăari și completări prin Legea nr. 233/2002, se modifică și va avea următorul cuprins:


„Art. 9. - In situația în care aspectele sesizate prin petiție necesită o informare și o cercetare mai amănunțită, conducatorul autorității sau instituției publice poate prelungi termenul prevăzut la art. 8 cu cel mult 15 de zile, cu excepția domeniului energiei și gazelor unde termenul se poate prelungi cu cel mult 30 de zile, cu notificarea prealabilă a petentului."
	Nemodificat


„Art. 9. - In situația în care aspectele sesizate prin petiție necesită o informare și o cercetare mai amănunțită, conducatorul autorității sau instituției publice poate prelungi termenul prevăzut la art. 8 cu cel mult 15 de zile, iar în domeniului energiei și gazelor naturale, termenul poate fi prelungit cu cel mult 30 de zile, cu notificarea prealabilă a petentului."
	Norma prevăzută la art.8 are statut  de regulă, întregul art.9 reprezintă excepția.

